cyanic-selkie/wikianc huggingface dataset:
กล้ามเนื้อหัวใจตายเหตุขาดเลือด
MI ส่วนใหญ่เกิดจากโรคหลอดเลือดหัวใจ ปัจจัยเสี่ยง ได้แก่ ความดันโลหิตสูง สูบบุหรี่ เบาหวาน ไม่ออกกำลังกาย โรคอ้วน ภาวะคอเลสเทอรอลสูงในเลือด กินอาหารเลวและบริโภคแอลกอฮอล์มากเกินเป็นต้น กลไกพื้นเดิมของ MI ปกติเกิดจากการแตกของแผ่นโรคท่อเลือดแดงและหลอดเลือดแดงแข็ง (atherosclerotic plaque) ทำให้เกิดการอุดกั้นสมบูรณ์หลอดเลือดหัวใจ MI ที่เกิดจากการบีบเกร็งของหลอดเลือดหัวใจซึ่งอาจเกิดได้จากโคเคน ความเครียดทางอารมณ์อย่างสำคัญ และความเย็นจัด เป็นต้น นั้นพบน้อย มีการทดสอบจำนวนหนึ่งเป็นประโยชน์ช่วยวินิจฉัยรวมทั้งภาพคลื่นไฟฟ้าหัวใจ การทดสอบเลือด และการบันทึกภาพรังสีหลอดเลือดหัวใจ ECG ซึ่งเป็นบันทึกกัมมันตภาพไฟฟ้าของหัวใจ อาจยืนยัน MI ชนิด ST ยก (STEMI) หากมีการยกของ ST การทดสอบที่ใช้ทั่วไปมีทั้งโทรโปนินและครีเอตีนไคเนสเอ็มบีที่ใช้น้อยกว่า
เกิดกล้ามเนื้อหัวใจตายเหตุขาดเลือดทั่วโลกประมาณ 15.9 ล้านครั้งในปี 2558 กว่า 3 ล้านคนมี MI ชนิด ST ยก และกว่า 4 ล้านคนเป็น NSTEMI สำหรับ STEMI เกิดในชายมากกว่าหญิงสองเท่า มีผู้ป่วย MI ประมาณหนึ่งล้านคนทุกปีในสหรัฐ ในประเทศพัฒนาแล้ว โอกาสเสียชีวิตในผู้ป่วย STEMI อยู่ประมาณ 10% อัตรา MI สำหรับอายุต่าง ๆ ลดลงทั่วโลกระหว่างปี 2533 ถึง 2553 ในปี 2554 MI เป็นภาวะที่มีราคาแพงที่สุดห้าอันดับแรกระหว่างการให้เข้าโรงพยาบาลผู้ป่วยในในสหรัฐ โดยมีมูลค่าประมาณ 11,500 ล้านดอลลาร์สหรัฐสำหรับการรักษาในโรงพยาบาล 612,000 ครั้ง
อาการ
อาการของกล้ามเนื้อหัวใจตายเฉียบพลันที่พบบ่อยได้แก่เจ็บหน้าอกกะทันหัน ซึ่งมักร้าวไปยังแขนซ้ายหรือด้านซ้ายของคอ อาการหายใจลำบาก คลื่นไส้ อาเจียน ใจสั่น เหงื่อออก และวิตกกังวลที่มักอธิบายว่ารู้สึกเหมือนเคราะห์ร้ายใกล้เข้ามา อาการเหล่านี้พบในผู้หญิงน้อยกว่าในผู้ชาย ซึ่งมักพบอาการหายใจลำบาก อ่อนแรง รู้สึกอาหารไม่ย่อย และเหนื่อยล้า ราว 1 ใน 4 ของผู้ป่วยกล้ามเนื้อหัวใจตายจะไม่มีอาการ คือไม่มีอาการปวดเค้นหน้าอกหรืออาการอื่นเลย นอกจากนี้ งานวิจัยส่วนหนึ่งได้รายงานว่า ในบรรดาผู้ป่วยโรคกล้ามเนื้อหัวใจตายเหตุขาดเลือด ผู้ที่มีอายุมากและผู้ป่วยโรคเบาหวานอาจแสดงอาการเจ็บหน้าอกน้อยกว่าผู้ที่อายุน้อยหรือผู้ที่ไม่ได้ป่วยเป็นโรคเบาหวาน
การตรวจคลื่นไฟฟ้าหัวใจ
การตรวจคลื่นไฟฟ้าหัวใจจะช่วยให้แพทย์แยกระหว่าง ST elevation MI (STEMI) และ non-ST elevation MI (non-STEMI หรือ NSTEMI) ซึ่งจะมีความแตกต่างกันในด้านวิธีการรักษา
การตรวจเลือด
นอกจากการตรวจคลื่นไฟฟ้าหัวใจแล้ว การวินิจฉัยภาวะหัวใจขาดเลือดจะใช้การตรวจเลือดเพื่อตรวจหาสารที่บ่งชี้ถึงความเสียหายของเซลล์กล้ามเนื้อหัวใจ (cardiomyocyte) สารพวกนี้เรียกว่า ไบโอมาร์กเกอร์ของหัวใจ (cardiac biomarker) ปัจจุบัน ตัวชี้วัดความเสียหายของกล้ามเนื้อหัวใจที่ใช้บ่อยคือระดับโปรตีนโทรโปนิน (troponin) T และ I รวมถึงสัดส่วนครีเอตินไคเนส-เอ็มบี (creatine kinase-MB; CK-MB) ในเลือด
โทรโปรนินเป็นโปรตีนที่มีความจำเพาะสูงแต่เซลล์กล้ามเนื้อหัวใจ การตรวจพบระดับโทรโปนินที่สูงขึ้นกว่าปกติจึงมักตีความได้ว่ากล้ามเนื้อหัวใจนั้นเกิดความเสียหายและได้ปล่อยโปรตีนโทรโปนินเข้าสู่กระแสเลือด อย่างไรก็ตาม ความเสียหายของกล้ามเนื้อหัวใจนั้นไม่จำเป็นต้องเกิดจากการขาดเลือด (MI) เสมอไป อาการใดๆ ที่ทำอันตรายต่อกล้ามเนื้อหัวใจก็ย่อมทำให้ระดับของโทรโปนินสูงขึ้นได้เช่นกัน อาทิ ภาวะไตวาย (renal failure) ภาวะหัวใจวาย (heart failure) หรือการอักเสบของกล้ามเนื้อหัวใจ (myocarditis) ด้วยเหตุนี้การวินิจฉัยภาวะหัวใจขาดเลือดจึงต้องทำร่วมกับการซักประวัติผู้ป่วยและการตรวจคลื่นไฟฟ้าหัวใจด้วย เพื่อให้ได้ผลสรุปที่ชัดเจนยิ่งขึ้น
การรักษา
การรักษาผู้ป่วยที่สงสัยกล้ามเนื้อหัวใจตายเฉียบพลันได้แก่การให้ออกซิเจน แอสไพริน และไนโตรกลีเซอรีนชนิดอมใต้ลิ้น หากจำเป็นต้องใช้ยาระงับปวดเพิ่มมักพิจารณาให้มอร์ฟีน ซัลเฟต การทบทวนวรรณกรรมในปี ค.ศ. 2009 เกี่ยวกับการให้ออกซิเจนอัตราการไหลสูงเพื่อรักษากล้ามเนื้อหัวใจตายพบว่าการให้ออกซิเจนอัตราการไหลสูงเพิ่มอัตราเสียชีวิตและขนาดของกล้ามเนื้อหัวใจที่ตาย ทำให้เกิดข้อสงสัยถึงการแนะนำให้ใช้ออกซิเจนในการรักษาเป็นกิจวัตร ผู้ป่วย STEMI ส่วนใหญ่รักษาได้ด้วยยาสลายลิ่มเลือดหรือการขยายหลอดเลือดโคโรนารีทางผิวหนัง (Percutaneous coronary intervention; PCI) ส่วนผู้ป่วย NSTEMI รักษาด้วยยาแม้ว่ามักจะทำ PCI ในระหว่างผู้ป่วยพักในโรงพยาบาล ในผู้ป่วยที่มีการอุดกั้นหลอดเลือดโคโรนารีหลายตำแหน่งและผู้ป่วยที่เสถียรหรือในผู้ป่วยฉุกเฉินน้อยรายอาจพิจารณาทำการผ่าตัดทางเลี่ยงหลอดเลือดโคโรนารีหรือที่เรียกกันว่า การผ่าตัดบายพาส
กล้ามเนื้อหัวใจตายนับเป็นสาเหตุการเสียชีวิตอันดับต้น ๆ ของทั้งผู้ชายและผู้หญิงทั่วโลก โดยปัจจัยเสี่ยงที่สำคัญคือโรคหัวใจและหลอดเลือดที่เคยเป็นมาก่อน, อายุมาก, การสูบบุหรี่, ไขมันชนิดไตรกลีเซอไรด์และไลโปโปรตีนชนิดความหนาแน่นต่ำ (low-density lipoprotein; LDL) ในเลือดสูง และมีระดับ ไลโปโปรตีนชนิดความหนาแน่นสูง (high-density lipoprotein; HDL) ในเลือดต่ำ, เบาหวาน, ความดันโลหิตสูง, โรคอ้วน, โรคไตเรื้อรัง, หัวใจล้มเหลว, การดื่มสุรามากเกิน, การใช้สารเสพติดบางชนิด เช่น โคเคนและเมทแอมเฟตามีน และระดับความเครียดเรื้อรัง
พยากรณ์โรค
พยากรณ์โรคของ MI อาจแตกต่างกันได้มากในผู้ป่วยแต่ละคน ขึ้นอยู่กับสภาพร่างกายของผู้ป่วย ตำแหน่งและขนาดของกล้ามเนื้อหัวใจที่ขาดเลือด และการรักษา ในสหรัฐอเมริกาช่วง ค.ศ. 2005-2008 มีการเก็บข้อมูลพบว่ามัธยฐานการเสียชีวิตที่ 30 วัน ของผู้ป่วย MI อยู่ที่ 16.6% (10.9-24.9) การนำค่าต่าง ๆ ที่ตรวจได้ในห้องฉุกเฉินมาประเมินจะทำให้สามารถแบ่งผู้ป่วยออกเป็นกลุ่มๆ ตามความเสี่ยงของการเกิดผลไม่พึงประสงค์หลังการรักษาได้ งานวิจัยชิ้นหนึ่งพบว่าผู้ป่วยชนิดความเสี่ยงต่ำ 0.4% เสียชีวิตที่ 90 วัน หลังได้รับการรักษา ในขณะที่ผู้ป่วยความเสี่ยงสูงเสียชีวิต 21.1%
ดับเบิลยูดับเบิลยูเอฟ ดิสทิวส์เดย์อินเท็กซัส
ดิสทิวส์เดย์อินเท็กซัส (This Tuesday in Texas) เป็นรายการมวยปล้ำอาชีพศึกใหญ่ หรือ เพย์-เพอร์-วิว ของเวิลด์เรสต์ลิงเฟดดิเรชั่นในปี 1991 จัดในวันที่ 3 กันยายน ค.ศ. 1991 สถานที่จัดคือ Freeman Coliseum ,แซนแอนโทนีโอ, รัฐเท็กซัส
นกไต่ไม้สีสวย
นกไต่ไม้สีสวย (Beautiful nuthatch; ) เป็นนกไต่ไม้ขนาดใหญ่  มีสีสันสวยงามกว่านกไต่ไม้ชนิดอื่น ๆ  มีลวดลายสีขาวและฟ้าบนพื้นสีน้ำเงินเข้มที่ด้านบนของลำตัว และยังมีแถบสีฟ้ากว้างที่ปีกคาดยาวจรดหัวไหล่ ลำตัวด้านล่างมีสีส้มอมน้ำตาล ใบหน้าเป็นสีขาว มีแถบคาดตาจางๆและลายเปรอะสีเทาบริเวณแก้ม ปากและขาสีเทา ปลายปากดำ
นกไต่ไม้สีสวยชอบหากินเป็นคู่หรือเป็นฝูงขนาดเล็กในระดับใกล้เรือนยอดตามต้นไม้ใหญ่ที่มีพืชกาฝากและพืชชั้นต่ำปกคลุม บางครั้งหากินในเบิร์ดเวฟร่วมกับนกชนิดอื่น พบตามป่าบนภูเขาบางแห่งที่ความสูงมากกว่า 1,500 เมตรจากระดับน้ำทะเลในประเทศภูฏาน อินเดีย บังคลาเทศ พม่า จีนตอนใต้ ลาว และเวียดนาม แต่ในฤดูหนาวอาจพบลงมาหากินที่ระดับความสูงต่ำลงมาจนถึงราว ๆ 600 เมตรจากระดับน้ำทะเล
ในประเทศไทยพบที่ ดอยผ้าห่มปก จังหวัดเชียงใหม่  และ อุทยานแห่งชาติดอยภูคา จังหวัดน่าน ในบริเวณดอยดงหญ้าหวาย
ชาร์จ
ชาร์จ (charge) อาจหมายถึง
คิม จ็อง-อึน
คิม จ็อง-อึน (เกิด 8 มกราคม พ.ศ. 2527) เลขาธิการพรรคแรงงานเกาหลี ประธานคณะกรรมการกิจการแห่งรัฐสปป.เกาหลี และผู้บัญชาการทหารสูงสุดแห่งกองทัพประชาชนเกาหลี เขาเป็นบุตรชายคนที่ 3 ของคิม จ็อง-อิล ผู้นำสูงสุดคนที่สองของเกาหลีตั้งแต่ปี 2537 ถึง 2554 กับโค ยง-ฮี และเป็นหลานชายของ คิม อิล-ซ็อง ซึ่งเป็นผู้ก่อตั้งและผู้นำสูงสุดคนแรกของเกาหลีเหนือตั้งแต่ก่อตั้งในปี 2491 จนกระทั่งอสัญกรรมในปี 2537 คิม จ็อง-อึน เป็นผู้นำคนแรกของเกาหลีเหนือที่เกิดในประเทศหลังจากก่อตั้งประเทศในปี 2491
ตั้งแต่ปลายปี 2553 คิมถูกมองว่าเป็นผู้สืบทอดตำแหน่งผู้นำเกาหลีเหนือ ภายหลังจากบิดาของเขาถึงแก่อสัญกรรมในเดือนธันวาคม 2554 โทรทัศน์ของรัฐได้ประกาศให้คิมเป็น "ผู้สืบทอดที่ยิ่งใหญ่" คิมดำรงตำแหน่งเลขาธิการพรรคแรงงานเกาหลี และประธานคณะกรรมการกิจการแห่งรัฐ และยังเป็นสมาชิกเปรซิเดียมของโปลิตบูโรของพรรคแรงงานเกาหลี ซึ่งเป็นหน่วยงานที่มีอำนาจสูงสุดในประเทศ
ในเดือนกรกฎาคม พ.ศ. 2555 คิมได้รับการเลื่อนยศเป็นจอมพลแห่งสาธารณรัฐ รวมถึงตำแหน่งผู้บัญชาการทหารสูงสุดแห่งกองทัพประชาชนเกาหลี สื่อของเกาหลีเหนือมักเรียกเขาว่า "สหายที่เคารพ" หรือ "ท่านจอมพล คิม จ็อง-อึน" เขาได้ส่งเสริมนโยบายบยองจิน ซึ่งคล้ายกับนโยบายของคิม อิล-ซ็องในช่วงทศวรรษที่ 1960 ซึ่งมุ่งพัฒนาทั้งเศรษฐกิจและโครงการอาวุธนิวเคลียร์ของประเทศไปพร้อมๆ กัน
คิมปกครองเกาหลีเหนือในฐานะเผด็จการเบ็ดเสร็จ และความเป็นผู้นำของเขาก็ปฏิบัติตามลัทธิบูชาบุคคลเช่นเดียวกับบิดาและปู่ของเขา ในปี 2557 รายงานของคณะมนตรีสิทธิมนุษยชนแห่งสหประชาชาติระบุว่าคิมอาจถูกพิจารณาคดีในข้อหาก่ออาชญากรรมต่อมนุษยชาติ
ในปี 2561 และ 2562 คิมเข้าร่วมการประชุมสุดยอดกับประธานาธิบดีมุน แจ-อิน ของเกาหลีใต้ และประธานาธิบดีโดนัลด์ ทรัมป์ ของสหรัฐฯ เขาอ้างว่าประเทศของตนประสบความสำเร็จในการต่อสู้กับการแพร่ระบาดของโควิด-19 ในเกาหลีเหนือ เนื่องจากประเทศนี้ไม่มีรายงานผู้ป่วยยืนยันจนถึงเดือนพฤษภาคม 2565 แม้ว่าผู้เชี่ยวชาญหลายคนสงสัยในคำกล่าวอ้างนี้
วัยเยาว์
แม้ทางการเกาหลีเหนือจะระบุว่าวันเกิดของคิมคือวันที่ 8 มกราคม พ.ศ. 2525 แต่เจ้าหน้าที่ข่าวกรองของเกาหลีใต้เชื่อว่าวันเกิดที่แท้ที่จริงคืออีกหนึ่งปีต่อมา มีความเป็นไปได้ว่าปีเกิดอย่างเป็นทางการของคิมถูกเปลี่ยนแปลงด้วยเหตุผลเชิงสัญลักษณ์ เพราะเป็นปีที่ คิม อิล-ซ็อง มีอายุครบ 70 ปี และคิม จ็อง-อิล มีอายุครบ 40 ปี ก่อนปี 2561 กระทรวงการคลังสหรัฐฯ ระบุวันเกิดของคิมจองอึนคือวันที่ 8 มกราคม ค.ศ. 1984 ซึ่งตรงกับวันเกิดของคิมที่เกาหลีใต้ได้ระบุไว้ คำกล่าวอ้างว่าเขาเกิดในปี ค.ศ. 1984 ตรงกับที่ป้าและลุงของเขาให้ไว้ ซึ่งย้ายไปอยู่ที่สหรัฐอเมริกาในปี 2541 และถูกสอบสวนโดย CIA
คิม จ็อง-อึน เป็นบุตรคนที่ 2 ใน 3 คนของคิม จ็อง-อิล กับ โค ยง-ฮี พี่ชายของเขา คิม จ็อง-ชอล เกิดในปี 2524 ในขณะที่น้องสาวของเขา คิม โย-จ็อง เชื่อว่าเกิดในปี 2530 เขาเป็นหลานชายของคิม อิล-ซ็อง ซึ่งเป็นผู้ก่อตั้งและเป็นผู้นำเกาหลีเหนือตั้งแต่ปี 2491 จนกระทั่งถึงแก่อสัญกรรมในปี 2537 คิมเป็นผู้นำคนแรกของเกาหลีเหนือที่มีสัญชาติเกาหลีเหนือโดยกำเนิด ในขณะที่บิดาของเขาเกิดในสหภาพโซเวียต และปู่ของเขาเกิดในช่วงยุคอาณานิคมของญี่ปุ่น
ต่อมามีรายงานว่า คิมได้เข้าศึกษาที่โรงเรียน Liebefeld Steinhölzli state schoo ใกล้กรุงเบิร์น ภายใต้ชื่อ "พัค-อึน" หรือ "อึน-พัค" ตั้งแต่ปี 2541 ถึง 2543 ในฐานะบุตรชายของพนักงานสถานทูตเกาหลีเหนือในกรุงเบิร์น เจ้าหน้าที่ยืนยันว่ามีนักเรียนชาวเกาหลีเหนือจากเกาหลีเหนือเข้าเรียนในโรงเรียนในช่วงเวลาดังกล่าว
คิมได้เข้าเรียนในชั้นเรียนพิเศษสำหรับเด็กภาษาต่างประเทศเป็นครั้งแรก และต่อมาได้เข้าเรียนในชั้นเรียนปกติของชั้นประถมศึกษาปีที่ 6, 7, 8 และเป็นส่วนหนึ่งของชั้นปีที่ 9 สุดท้าย เขาออกจากโรงเรียนกะทันหันในฤดูใบไม้ร่วงปี 2543 คิมถูกอธิบายว่าเป็นนักเรียนที่มีความทะเยอทะยานและชื่นชอบการเล่นบาสเกตบอล อย่างไรก็ตาม มีรายงานว่าผลการเรียนและคะแนนการเข้าเรียนของเขาย่ำแย่ รี-ช็อล เอกอัครราชทูตเกาหลีเหนือประจำสวิตเซอร์แลนด์มีความสัมพันธ์ใกล้ชิดกับเขาและทำหน้าที่เป็นที่ปรึกษา เพื่อนร่วมชั้นคนหนึ่งของคิมบอกกับนักข่าวว่าเขาเคยบอกว่าเขาเป็นลูกชายของผู้นำเกาหลีเหนือ ตามรายงานบางฉบับ คิมถูกเพื่อนร่วมชั้นอธิบายว่าเป็นเด็กขี้อาย ขี้อายกับเด็กผู้หญิงและไม่แยแสกับประเด็นทางการเมือง แต่เป็นคนที่มีความโดดเด่นในกีฬาและมีความหลงใหลในสมาคมบาสเกตบอลแห่งชาติของอเมริกาและไมเคิล จอร์แดน เพื่อนคนหนึ่งอ้างว่าเขาได้แสดงรูปภาพของตนกับโคบี ไบรอันต์ และ โทนี่ คูค็อก
ในเดือนเมษายน พ.ศ. 2555 มีเอกสารใหม่ที่ระบุว่า คิม จ็อง-อึน อาศัยอยู่ในสวิตเซอร์แลนด์ตั้งแต่ปี พ.ศ. 2534 หรือ พ.ศ. 2535 ซึ่งเร็วกว่าที่คิดไว้
ห้องปฏิบัติการมานุษยวิทยากายวิภาคของมหาวิทยาลัยลียง ประเทศฝรั่งเศส เปรียบเทียบรูปภาพของพัค-อึน ที่ถ่ายที่โรงเรียน Liebefeld Steinhölzli ในปี 2542 กับภาพของคิมจองอึนในปี 2555 และสรุปได้ว่าใบหน้ามีความสอดคล้องกัน 95% ซึ่งบ่งชี้ได้ว่าเป็นไปได้มากว่าพวกเขาเป็นคนเดียวกัน
เดอะวอชิงตันโพสต์รายงานในปี 2552 ว่าเพื่อนในโรงเรียนของคิม จ็อง-อึนจำได้ว่าเขาใช้เวลาหลายชั่วโมงในการวาดภาพด้วยดินสออย่างพิถีพิถันของไมเคิล จอร์แดน ซูเปอร์สตาร์ทีมชิคาโก บูลส์, เขาหมกมุ่นอยู่กับบาสเกตบอลและเกมคอมพิวเตอร์, และเป็นแฟนหนังแอ็กชันของเฉินหลง
นักวิเคราะห์ส่วนใหญ่เห็นตรงกันว่า คิม จ็อง-อึน เข้าศึกษาที่มหาวิทยาลัยคิม อิล-ซ็อง ซึ่งเป็นโรงเรียนฝึกเจ้าหน้าที่ชั้นนำในกรุงเปียงยางตั้งแต่ปี 2545 ถึง 2550 คิมได้รับปริญญาสองใบ ใบหนึ่งเป็นวิชาฟิสิกส์ที่มหาวิทยาลัยคิม อิล-ซ็อง และอีกใบเป็นนายทหารที่มหาวิทยาลัยทหารคิม อิล-ซ็อง
ในปลายเดือนกุมภาพันธ์ 2561 สำนักข่าวรอยเตอร์สรายงานว่าคิมและบิดาของเขาใช้หนังสือเดินทางปลอมซึ่งคาดว่าออกโดยบราซิลและลงวันที่ 26 กุมภาพันธ์ 2539 เพื่อขอวีซ่าในประเทศต่างๆ พาสปอร์ตอายุ 10 ปีทั้งสองเล่มมีตราประทับว่า "สถานทูตบราซิลในกรุงปราก"  หนังสือเดินทางของ คิมบันทึกชื่อ "Josef Pwag" และวันเกิด 1 กุมภาพันธ์ พ.ศ. 2526
เป็นเวลาหลายปีที่ทราบว่ามีรูปถ่ายของเขาที่ยืนยันว่ามีอยู่จริงนอกเกาหลีเหนือเพียงรูปเดียว ซึ่งเห็นได้ชัดว่าถ่ายในช่วงกลางทศวรรษที่ 1990 เมื่อเขามีอายุ 11 ปี บางครั้งภาพอื่นๆ ของเขาที่คาดว่าจะโผล่ขึ้นมา แต่มักถูกโต้แย้ง โดยเฉพาะในเดือนมิถุนายน 2553 ไม่นานก่อนที่เขาจะได้รับตำแหน่งอย่างเป็นทางการและแนะนำต่อสาธารณชนต่อชาวเกาหลีเหนือ รูปภาพของคิมถูกเผยแพร่มากขึ้น ซึ่งถ่ายตอนที่เขากำลังเรียนอยู่ที่โรงเรียนในสวิตเซอร์แลนด์ ภาพแรกอย่างเป็นทางการของเขาเมื่อโตเป็นผู้ใหญ่คือภาพถ่ายหมู่ที่เผยแพร่เมื่อวันที่ 30 กันยายน 2553 ซึ่งคิมได้นั่งแถวหน้าห่างจากพ่อของเขาสองตำแหน่ง
การสืบทอดตำแหน่ง
หลังคิม จ็อง-อิลถึงแก่อสัญกรรม แม้เขาวางแผนเอาไว้ว่าหลังตนเสียชีวิต จ็อง-อึนจะได้ก้าวขึ้นสู่อำนาจอย่างเต็มที่ แต่ไม่ชัดเจนหลัง จ็อง-อิลถึงแก่อสัญกรรมว่า จ็อง-อึนจะครองอำนาจอย่างแท้จริง และบทบาทแท้จริงในรัฐบาลใหม่จะเป็นอย่างไร นักวิเคราะห์บางคนให้ความเห็นว่าเมื่อ คิม จ็อง-อิล ถึงแก่อสัญกรรม ชัง ซ็อง-แท็กจะทำหน้าที่เป็นผู้สำเร็จราชการแทน เพราะจ็อง-อึนไม่มีประสบการณ์เพียงพอที่นำประเทศได้ทันที
24 ธันวาคม พ.ศ. 2554 จ็อง-อึน กล่าวต่อสาธารณะว่า เราได้รับการประกาศเป็นผู้บัญชาการสูงสุดกองทัพประชาชนเกาหลี
25 ธันวาคม พ.ศ. 2554 โทรทัศน์เกาหลีเหนือเผยแพร่ภาพชัง ซ็อง-แท็กในชุดเครื่องแบบนายพลอันเป็นสัญญาณถึงการมีอำนาจครอบงำที่เพิ่มขึ้นหลังคิม จ็อง-อิล ถึงแก่อสัญกรรม เจ้าหน้าที่เกาหลีใต้ซึ่งเชี่ยวชาญกิจการเกาหลีเหนือ กล่าวว่า เป็นครั้งแรกที่ชัง ซ็อง-แท็กปรากฏทางโทรทัศน์เกาหลีเหนือในชุดเครื่องแบบทหาร ซึ่งเป็นการแสดงให้เห็นว่าชัง ซ็อง-แท็กได้เข้ามามีบทบาทสำคัญในกองทัพเกาหลีเหนืออันทรงพลัง ซึ่งได้ปฏิญาณตนว่ามีความภักดีต่อคิม จ็อง-อึน
ลัทธิบูชาบุคคลรอบคิม จ็อง-อึน ได้ถูกส่งเสริมขึ้นหลังการถึงแก่อสัญกรรมของคิม จ็อง-อิล คิม จ็อง-อึนได้รับการสรรเสริญว่าเป็นผู้สืบทอดอุดมการณ์ยิ่งใหญ่ของการปฏิวัติจูเช เป็นผู้นำอันโดดเด่นของพรรค กองทัพและประชาชน" ประธานคณะกรรมาธิการรัฐพิธีศพ คิม จ็อง-อิล เรียกคิม จ็อง-อึนว่า "บุคคลยิ่งใหญ่จุติจากสวรรค์" คำทางโฆษณาชวนเชื่อซึ่งเคยใช้เฉพาะกับบิดาและปู่ของเขา ขณะที่พรรคกรรมกรกล่าวในบทบรรณาธิการว่า เราสัญญาทั้งน้ำตาที่หลั่งไหลเรียกคิม จ็อง-อึนว่า ผู้บัญชาการสูงสุดของเรา ผู้นำของเรา
26 ธันวาคม พ.ศ. 2554 หนังสือพิมพ์ชั้นนำของเกาหลีเหนือ โรดง ซินมึน รายงานว่า คิม จ็อง-อึนได้รักษาการประธานคณะกรรมาธิการทหารกลาง และผู้นำสูงสุดของประเทศ หลังบิดาถึงแก่อสัญกรรม หลังจากนั้นจึงได้รับแต่งตั้งให้ดำรงตำแหน่งอย่างเป็นทางการเมื่อวันที่ 30 ธันวาคม โดยฝ่ายการเมืองของคณะกรรมาธิการกลางพรรคแรงงาน ได้ประกาศอย่างอ่อนน้อมว่า คิม จ็อง-อึนที่เคารพรัก รองประธานคณะกรรมาธิการทหารกลางพรรคแรงงานเกาหลี ดำรงตำแหน่งผู้บัญชาการสูงสุดกองทัพประชาชนเกาหลีเหนือ
แหล่งข้อมูลอื่น
หมวดหมู่:ประธานาธิบดีเ กาหลีเหนือ
แกงป่า
แกงป่า เป็นแกงแบบไม่ใส่กะทิ นิยมใส่เครื่องเทศจำนวนมากเพื่อปรุงกลิ่นรส โดยเฉพาะเพื่อดับกลิ่นคาวหรือกลิ่นสาบของเนื้อสัตว์ แกงป่าในแต่ละท้องถิ่นมีความแตกต่างกัน โดยมากเป็นความแตกต่างที่เครื่องเทศในแต่ละท้องถิ่น ดังนี้
ในตำรา แม่ครัวหัวป่าก์ (พ.ศ. 2451) ของท่านผู้หญิงเปลี่ยน ภาสกรวงศ์ มีสูตร "ปลาดุกแกงป่า" แต่แตกต่างจากปัจจุบัน เช่นมีการใส่กะทิ ดังข้อความว่า "…พริกชี้ฟ้าสดเมล็ดเขียว กระชาย ตะไคร้ ข่า หัวเปราะหอม ผิวมะกรูด กระเทียมลงครกตำเปนน้ำพริก แต่อย่าให้เลอียดทีเดียว มะพร้าวปอกคั้นกะทิลงหม้อเคี่ยวให้แตกมัน เอาน้ำพริกละลายในกะทิเมื่อเดือดดีแล้ว เนื้อปลาดุกล้างน้ำให้สะอาดเทลง น้ำเคยดีราดลง ใบผักชีฝรั่งหั่นเปนท่อนสั้นๆ บันจุลง ชิมดูจืดเค็มตามชอบแล้วยกลง หอมเจียวกระเทียมเจียวเอาไว้โรยน่าเมื่อตักไปตั้งให้รับประทาน…"
การทดปฏิทิน
การทดปฏิทิน (intercalation) หมายถึง การเพิ่มเติมวัน หรือเดือน ลงในปฏิทินจันทรคติเพื่อให้ไม่เคลื่อนไปจากปฏิทินสุริยคติมากนัก การทดปฏิทินพบได้ในปฏิทินจันทรคติไทย ปฏิทินจันทรคติอิสลาม ปฏิทินจันทรคติจีน และปฏิทินจันทรคติภารตะ นอกจากนี้ การทดปฏิทินยังหมายถึงการเพิ่มวันที่ 29 กุมภาพันธ์ ในปีอธิกสุรทินอีกด้วย
ปฏิทินจันทรคติไทยและภารตะ ปกติกำหนดให้เดือนเลขคี่มี 29 วัน ส่วนเดือนเลขคู่มี 30 วัน เรียกว่า ปีปกติมาสวาร ดังนั้นจำนวนวันทั้งหมดในหนึ่งปีจึงอยู่ที่ 354 วัน ซึ่งน้อยกว่าจำนวนวันในปีปกติสุรทินที่ 365 วัน เมื่อจัดเดือนตามวิธีปกติไปเรื่อย ๆ อาจสังเกตได้ว่าเดือน 12 ถอยร่นมาเป็นเดือนตุลาคม หากไม่ได้ทำอะไรเลย เดือน 12 ก็จะร่นมาที่เดือนกันยายน สิงหาคม ... ตามลำดับ ด้วยเหตุนี้จึงต้องเติมเดือนแปดเพิ่มต่อท้ายเดือนแปดครั้งแรก เพื่อให้เดือน 12 กลับไปอยู่ที่เดือนพฤศจิกายนตามเดิม ปีที่ได้เพิ่มเดือนนั้นเรียกว่า ปีอธิกมาส ในบางกรณี หากเดือนจันทรคติที่วางแล้วคลาดเคลื่อนไป 1 วัน อาจเพิ่มวันแรม 15 ค่ำ เดือน 7 ขึ้นมา ซึ่งปีที่ได้เพิ่มวันเรียกว่า ปีอธิกวาร
ส่วนในปฏิทินอิสลาม ปกติเดือนหนึ่งจะกำหนดไว้ที่ 30 วัน แต่เมื่อถึงวันที่ 29 ของเดือนใด ๆ แล้ว ผู้นำศาสนาอิสลาม (เช่น จุฬาราชมนตรี) จะประกาศให้ชาวมุสลิมสังเกตว่า หลังดวงอาทิตย์ลับขอบฟ้าแล้ว แลเห็นดวงจันทร์เสี้ยวหรือไม่ หากแลเห็นให้ถือว่าเย็นวันนั้นเป็นการเริ่มต้นเดือนใหม่ บางประเทศ อาจกำหนดว่า ต้องเห็นดวงจันทร์อยู่บนท้องฟ้าอย่างน้อย 5 นาที หลังจากดวงอาทิตย์ตก เช่นอียิปต์ ส่วนบางประเทศอาจใช้การคำนวณเวลาดวงอาทิตย์ตกและดวงจันทร์ตกก่อนนำมาเปรียบเทียบเพื่อตัดสินเดือนขาดเดือนเต็ม อนึ่ง การดูดวงจันทร์เป็นข้อสำคัญมาก โดยเฉพาะเมื่อจะสิ้นเดือนรอมฎอน เข้าสู่เดือนเชาวาล อันเป็นช่วงเวลาของการเลิกถือศึลอดในปีนั้น
สำหรับในปฏิทินจีน การเดินวันจันทรคติจะยึดตามวันจันทร์ดับ (new moon) ซึ่งคำนวณด้วยวิธีทางดาราศาสตร์ และจะได้ว่าเดือนหนึ่งมี 29 วันบ้าง 30 วันบ้าง โดยจะต้องให้วันวสันตวิษุวัต วันอุตรายัน วันศารทวิษุวัต และวันทักษิณายัน อยู่ในเดือน 2, 5, 8 และ 11 ตามลำดับ เสมอไป หากไม่ได้ตามนี้ให้ดูว่า มีเดือนใดที่ไม่มีวันภาวะเลขคู่ (เช่น อวี๋สุ่ย ชุนเฟิน กู๋อวี่,..., ต้าหาน) ให้นับเดือนนั้นซ้ำจากเดือนก่อน เป็นอธิกมาส ก่อนนับเดือนต่อไปตามปกติ
ลิเงียม
ลิเงียม (李嚴; ถึงแก่กรรม พ.ศ. 777) ชื่อรอง เจิ้งผิง (正方) เป็นตัวละครในวรรณกรรมจีนอิง ประวัติศาสตร์ เรื่องสามก๊กที่มีตัวตนจริงตาม ประวัติศาสตร์ ขุนพลฝ่าย จ๊กก๊ก เป็นคนที่มีความรู้ แต่โลภมากและเห็นแก่ตัว แต่เดิมเคยรับราชการกับเล่าเปียวเจ้าเมืองเกงจิ๋ว ต่อมาเล่าเปียวเสียชีวิตลง และโจโฉเข้ารุกรานเกงจิ๋วในปี พ.ศ. 751 ลิเงียมจึงหนีไปรับใช้เล่าเจี้ยงเจ้าเมืองเสฉวน เมื่อ เล่าเจี้ยง สละมณฑลเสฉวนให้เล่าปี่แล้ว ลิเงียมก็ได้มาอยู่กับเล่าปี่ โดยได้รับตำแหน่งเป็นผู้อำนวยการคลังเสบียง
ในเวลาต่อมา ในสมัยพระเจ้าเล่าเสี้ยน ลิเงียมซึ่งดำรงตำแหน่งผู้อำนวยการคลังเสบียง ไม่คิดจะส่งเสบียงมาให้ทหารของจ๊กก๊ก ขงเบ้งคิดว่าลิเงียมทรยศจึงได้แจ้งพระเจ้าเล่าเสี้ยน พระเจ้าเล่าเสี้ยนได้ยินดังนั้นก็คิดจะกำจัดลิเงียม แต่บิฮุย ได้บอกแก่พระเจ้าเล่าเสี้ยนว่า ลิเงียมเป็นคนที่ พระเจ้าเล่าปี่ โปรด อยากให้พระองค์ไว้ชีวิตลิเงียม พระเจ้าเล่าเสี้ยนจึงปลดออกจากตำแหน่งแล้วไล่ลิเงียมออกไปนอก เมือง ต่อมาเมื่อขงเบ้งเสียชีวิตในปี พ.ศ. 777 ลิเงียมคิดว่าคงไม่มีใครนำตนกลับเข้ามารับราชการอีกแล้ว ก็ตรอมใจตายตามขงเบ้งไป
นพพร สุวรรณพานิช
นพพร สุวรรณพานิช (6 ธันวาคม พ.ศ. 2489 - 17 พฤศจิกายน พ.ศ. 2553) อดีตล่ามฉับพลันประจำองค์กรสหประชาชาติ และ อาจารย์ด้านรัฐศาสตร์ ความสัมพันธ์ระหว่างประเทศ
ประวัติ
ชีวิตครอบครัวสมรสกับนางธิติกร สุวรรณพานิช มีบุตรสาว 2 คน คือ น.ส. เชิญตะวัน สุวรรณพานิช และ น.ส.เฌอทะเล สุวรรณพานิช ถึงแก่กรรมเมื่อวันที่ 17 พฤศจิกายน พ.ศ. 2553
การศึกษา
นพพรสำเร็จการศึกษาจากโรงเรียนเซนต์คาเบรียล และ โรงเรียนเตรียมอุดมศึกษารุ่นที่ 25 ได้รับทุนรัฐบาลญี่ปุ่นไปศึกษาระดับปริญญาตรีด้านรัฐศาสตร์ การทูตที่ University of Tokyo (Todai)  ต่อมาได้ไปศึกษาต่อในระดับปริญญาโทที่ UCLA, UC Berkely สหรัฐอเมริกาด้วยทุนส่วนตัว
ผลงาน
สำหรับผลงานสารคดีที่รู้จักกันเป็นอย่างดีในหมู่นักอ่าน เช่น พจนานุกรมเครื่องดื่ม พจนานุกรมตำนานคำ พจนานุกรมขนมนมเนย พจนานุกรมชาและกาแฟ พจนานุกรมการพนัน พจนานุกรมฉบับสัปดน คำนี้มีที่มา คำผรุสวาท และ คำอุทาน ฯลฯ
เดอะการ์เดียน
เดอะการ์เดียน (The Guardian) เป็นหนังสือพิมพ์รายวันฝ่ายซ้ายกึ่งสายกลางแห่งชาติอังกฤษ ก่อตั้งใน ค.ศ. 1821 เป็นหนังสือพิมพ์ที่มาแทนหนังสือพิมพ์ฝ่ายซ้ายแมนเชสเตอร์อ็อบเซิร์ฟเวอร์ ซึ่งมีอีกชื่อหนึ่งคือเดอะแมนเชสเตอร์การ์เดียน (The Manchester Guardian) เมื่อ ค.ศ. 1959
หนังสือพิมพ์เติบโตเป็นหนังสือพิมพ์ประจำชาติ และได้ก่อตั้งกลุ่มสื่อที่เป็นสาขาย่อยนำเสนอข่าวต่างประเทศและออนไลน์ หนังสือพิมพ์ฉบับพี่น้อง ดิอ็อบเซิร์ฟเวอร์ (หนังสือพิมพ์วันอาทิตย์ของอังกฤษ) และเดอะการ์เดียนวีกลี (หนังสือพิมพ์สรุปบทความต่างประเทศจากหนังสือพิมพ์หลาย ๆ ฉบับ) หนังสือพิมพ์มีเว็บไซต์นำเสนอข่าวออนไลน์ภายในประเทศคือเว็บไซต์ theguardian.com และเว็บไซต์ต่างประเทศ ได้แก่ การ์เดียนออสเตรเลีย และการ์เดียนยูเอส เดอะการ์เดียนมีอิทธิพลต่อรูปแบบและการตีพิมพ์ เป็นผู้สนับสนุนรางวัลต่าง ๆ มากมาย นอกจากนี้ยังมีโครงการสื่ออื่น ๆ คือการ์เดียนฟิล์ม เดอะการ์เดียนมีบรรณาธิการคืออลัน รัสบริดเจอร์ ตั้งแต่ ค.ศ. 1995-2015 และแคทารีน ไวเนอร์ มารับช่วงต่อ
ตุ๊กตาหิมะ
ตุ๊กตาหิมะ (Snowman) เป็นประติมากรรรมที่ทำออกมาให้เหมือนมนุษย์หิมะมักสร้างโดยเด็ก ๆ ในช่วงที่มีหิมะตก ส่วนมากตุ๊กตาหิมะจะถูกปั้นเป็นก้อนหิมะกลม ๆ 2-3 ก้อนเรียงต่อกันและตกแต่งด้วยกิ่งไม้, แครอท, และเสื้อผ้า เช่นหมวกหรือผ้าพันคอ
การสร้าง
หิมะนั้นมีหลายรูปแบบนั้นจึงทำให้หิมะบางชนิดนั้นไม่สามารถนำมาปั้นตุ๊กตาหิมะได้ การเลือกหิมะในการปั้นนั้นจะมีวิธีคือเอาหิมะมากำในมือแล้วแบมือออกหากหิมะบ่นกล้ายเป็นผงให้เปลียนที่เนื่องจากหิมะบริเวณนั้นไม่สามารถนำมาปั้นได้ แต่ถ้าหากมันไม่แตกออกจากกันก็ปั่นให้เป็นลูกบอลขนาดเล็ก ๆ และเข็นไปตามพื้นให้มีขนาดใหญ่ขึ้นจำนวนสามก้อนจากนั้นก็วางต่อกันและตกแต่งด้วยอุปกรณ์ต่าง ๆ
หนังสือบาเล่นได้อธิบายลักษณะคร่าวของตุ๊กตาหิมะว่าใส่หมวกสีดำผ้าพันคอสีแดง มีสองตาจมูกทำจากแครอท
ประวัติ
เอกสารอ้างอิงที่กล่าวถึงตุ๊กตาหิมะครั้งแรกนั้นในตอนนี้ยังไม่เป็นที่แน่ชัด แต่บ็อบ เอ็คชไตน์ผู้เขียนประวัติและความเป็นมาของต๊กตาหิมะนั้น ได้ทำการศึกษาค้นคว้างานศิลปะของยุโรปในพิพิธภัณฑ์,หอศิลป์และห้องสมุด ซึ่งได้มีการค้นพบเอกสารที่เก่าแก่ที่สุดที่เขาพบคือภาพประกอบจากหนังสือเรื่อง Book of Hours ที่เขียนใน ค.ศ. 1380 ซึ่งพบในหอสมุดแห่งชาติเนเธอร์แลนด์ในกรุงเฮก ส่วนภาพของตุ๊กตาหิมะที่เป็นที่รู้จักในช่วงแรกถ่ายโดยช่างภาพชาวเวลส์ใน ค.ศ. 1853 นามว่าแมรี ดิลล์วินซึ่งภาพต้นฉบับอยู่ในคอลเลกชันของหอสมุดแห่งชาติแห่งเวลส์
สถิติโลก
ใน ค.ศ. 2015 มีชายชาวอเมริกันได้สร้างตุ๊กตาหิมะขนาดใหญ่ซึ่งสูง 22 ฟุตและมีฐานกว้าง 12 ฟุตในรัฐวิสคอนซินสหรัฐ
ตุ๊กตาหิมะที่ใหญ่ที่สุดในโลกถูกสร้างขึ้นใน ค.ศ. 2008 ที่เมืองเบเทลรัฐเมน โดยมีความสูง 37.21 เมตรและถูกตั้งชื่อว่าโอลิมเปีย สโนว์เพื่อเป็นเกียรติแก่โอลิมเปีย สโนว์วุฒิสมาชิกสหรัฐฯซึ่งเป็นตัวแทนรัฐเมน
ส่วนตัวที่ใหญ่เป็นอันดับ 2 ถูกสร้างในที่เมืองเบเทลรัฐเมนเช่นกัน โดยถูกสร้างในเดือนกุมภาพันธุ์ ค.ศ. 1999 ได้รับการตั้งชื่อว่า "แอนกัส คิง ออฟเดอะเมาท์เท็น" เพื่อเป็นเกียรติแก่แอนกัส คิงผู้ว่าการรัฐเมนในปัจจุบัน โดยมันมีความสูง 34.62 เมตร และมีน้ำหนักประมาณ 4,080,000 กิโลกรัม
สื่อ
ตุ๊กตาหิมะเป็นที่นิยมมากในช่วงฤดูหนาวและเทศกาลคริสต์มาสดังนั้นจึงได้มีการสร้างการ์ตูนเกี่ยวกับตุ๊กตาหิมะขึ้นเช่น Frosty ซึ่งเป็นตัวการ์ตูนที่ได้รับความนิยมมากซึ่งต่อมาได้ปรับให้เป็นภาพยนตร์และรายการพิเศษทางโทรทัศน์และนอกจากนี้ยังมีอีกหลายตัว เช่นโอลาฟ
ยูนิโคด
หรือ « snowman without snow » is U+26C4 ( ⛄ ).
ดาบ ฌวน
ดาบฌวนได้เข้าร่วมกับกองทัพฝรั่งเศส ต่อมาเมื่อเกิดกรณีพิพาทอินโดจีนฝรั่งเศส ดาบฌวนเข้ากับฝ่ายไทยและได้รับการสนับสนุนจากไทยให้เข้าร่วมองค์กรต่อต้านฝรั่งเศสในเสียมราฐ ในเดือนสิงหาคม พ.ศ. 2489 กลุ่มต่อต้านนำโดยดาบฌวน พระนโรดม จันทรังสี และเซิง งอกมิญเข้าโจมตีหน่วยทหารฝรั่งเศสในเสียมราฐเป็นเวลาหลายวัน ต่อมา ดาบฌวนได้เป็นหัวหน้าคณะกรรมการปลดปล่อยประชาชนเขมร ซึ่งเป็นกลุ่มที่รวมเขมรอิสระจากหลายพื้นที่เข้าไว้ด้วยกัน ต่อมา ปลายปี พ.ศ. 2492 ดาบฌวนและกลุ่มของเขาตัดสินใจกลับไปเข้าร่วมกับฝ่ายฝรั่งเศส ทำให้เขาได้เข้าควบคุมกองทหารทางภาคเหนือของกัมพูชา และได้บังคับบัญชากองทหารผสม ฝรั่งเศส-เขมร
ใน พ.ศ. 2497 เมื่อกัมพูชาได้รับเอกราชจากฝรั่งเศส ดาบฌวนได้เข้าร่วมรัฐบาลกับพระนโรดม สีหนุ ตั้งแต่เดือนตุลาคม พ.ศ. 2497 จนถึงการเลือกตั้ง พ.ศ. 2498 ดาบฌวนได้จัดตั้งพันธมิตรทางการเมืองระหว่างพรรคการเมืองของเขาคือ พรรคชัยชนะตะวันออกเฉียงเหนือและพรรคเล็กอื่น ๆ อีกหลายพรรค รวมทั้งพรรคเขมรใหม่ของลน นล และเรียกกลุ่มของตนเองว่าพันธมิตรฝ่ายขวา กลุ่มพันธมิตรได้เข้าร่วมกับพรรคสังคมราษฎร์นิยมของพระนโรดม สีหนุ จนได้เป็นรัฐมนตรีว่าการกระทรวงมหาดไทย และเป็นผู้ว่าราชการจังหวัดเสียมราฐ และเริ่มต่อสู้กับเวียดมิญ การที่เขาต่อต้านคอมมิวนิสต์ทำให้โรเบิร์ต แมกคลินทอก เอกอัครราชทูตสหรัฐในกัมพูชาระหว่าง พ.ศ. 2497 – 2499 แนะนำให้เข้ามาแทนที่พระนโรดม สีหนุ การที่เขาไม่เห็นด้วยกับพระนโรดม สีหนุ เกี่ยวกับนโยบายต่อต้านคอมมิวนิสต์ในจีน ทำให้เขาพ้นจากตำแหน่งรัฐมนตรีใน พ.ศ. 2500 และออกจากระบอบสังคมของพระนโรดม สีหนุ
ใน พ.ศ. 2502 ดาบฌวนถูกกล่าวหาว่าเข้าร่วมในแผนบางกอกทำให้เขาถูกจับและถูกประหารชีวิต นอกจากนั้นพี่น้องของเขา เข็ม สเร็ยที่มีความใกล้ชิดทางการเมืองกับเขามาก เข็ม เพ็ญ ที่เป็นผู้ช่วย และซลัต เพียวที่ทำงานในสถานทูตที่เสียมราฐถูกประหารชีวิตไปด้วยในคดีที่ดาบฌวนเกี่ยวข้องกับแผนบางกอก
เทศบาลตำบลทุ่งเสลี่ยม
เทศบาลตำบลทุ่งเสลี่ยม เป็นเป็นองค์กรปกครองส่วนท้องถิ่นแห่งหนึ่งในเขตอำเภอทุ่งเสลี่ยม จังหวัดสุโขทัย ครอบคลุมพื้นที่ตำบลทุ่งเสลี่ยมบางส่วน
ภูมิศาสตร์
เทศบาลตำบลทุ่งเสลี่ยม อยู่ในตำบลทุ่งเสลี่ยม ห่างจากตัวจังหวัด 68 กิโลเมตร ห่างจากกรุงเทพมหานคร ประมาณ 495 กิโลเมตร มีเนื้อที่ 8.76 ตารางกิโลเมตร
การแบ่งเขตปกครอง
เทศบาลตำบลทุ่งเสลี่ยมแบ่งเขตปกครอง ครอบคลุมเต็มพื้นที่จำนวน 2 หมู่บ้าน และครอบคลุมพื้นที่บางส่วนจำนวน 6 หมู่บ้าน รวมจำนวนทั้งหมด 8 หมู่บ้าน
ประชากร
ประชากรในเทศบาลตำบลทุ่งเสลี่ยมมีจำนวน 7,833คน (พ.ศ. 2560)
พระนางอตุลสิริมหาราชเทวี
พระนางอตุลสิริมหาราชเทวี (အတုလသီရိ မဟာရာဇ ဒေဝီ ; ประมาณ 1518 – 15 มิถุนายน 1568) พระอัครมเหสีองค์แรกใน พระเจ้าบุเรงนอง กษัตริย์องค์ที่ 3 แห่งราชวงศ์ตองอูจาก ค.ศ. 1550 ถึง 1568 โดยพระองค์เป็นเชื้อพระวงศ์ตองอูเพราะเป็นพระราชธิดาของ พระเจ้าเมงจีโย ปฐมกษัตริย์แห่ง ราชวงศ์ตองอู และเป็นพระขนิษฐาใน พระเจ้าตะเบ็งชะเวตี้ กษัตริย์องค์ที่ 2 แห่งราชวงศ์ตองอู
เทศบาลตำบลทุ่งเสลี่ยม
เศรษฐกิจ
ประชากรส่วนใหญ่ เลี้ยงโคนม ข้าราชการ
พระนางอตุลสิริมหาราชเทวี
นอกจากนี้พระองค์ยังเป็นพระราชมารดาของ พระเจ้านันทบุเรง กษัตริย์ลำดับที่ 4 แห่งราชวงศ์ตองอู โดยใน ค.ศ. 1534 พระองค์ขณะพระชนมายุเพียง 16 พรรษาได้เข้าพิธีอภิเษกกับพระเจ้าบุเรงนอง
กระทั่ง ค.ศ. 1550 พระเจ้าตะเบ็งชะเวตี้ถูกปลงพระชนม์โดย สมิงสอตุด พระสวามีของพระองค์จึงได้ขึ้นสืบราชบัลลังก์เป็นพระเจ้าบุเรงนองพร้อมกับสถาปนาพระองค์เป็นพระอัครมเหสี
ในวัฒนธรรมร่วมสมัย
พระนางอตุลสิริมหาราชเทวีเป็นตัวละครในละครโทรทัศน์ไทยหลายเรื่อง อาทิเช่น ผู้ชนะสิบทิศ ในชื่อ ตะละแม่จันทรา ในปี พ.ศ. 2501 รับบทโดย ศศิมา สิงห์สิริ, พ.ศ. 2514 รับบทโดย ดาเรศ สาตะจันทร์, พ.ศ. 2523 รับบทโดย นันทวัน เมฆใหญ่, พ.ศ. 2526 รับบทโดย ดวงใจ หทัยกาญจน์, พ.ศ. 2532-33 รับบทโดย นาถยา แดงบุหงา, พ.ศ. 2556 รับบทโดย ปริศนา กัมพูสิริ และ ละครโทรทัศน์ เรื่อง กษัตริยา ในปี พ.ศ. 2546 ในชื่อ พระนางตะเกงจี รับบทโดย กาญจนา จินดาวัฒน์ และนอกจากนี้พระนางยังปรากฏในฉากภาพยนตร์ตำนานสมเด็จพระนเรศวรมหาราช ในปี พ.ศ. 2550 ในฐานะพระอัครมเหสีที่ประทับข้างพระเจ้าบุเรงนอง
ท่าอากาศยานบ่อแก้ว
ท่าอากาศยานบ่อแก้ว (ສະໜາມບິນບໍ່ແກ້ວ) เป็นท่าอากาศยานภายในประเทศลาว ห่างจากท่าเรือท่าด่านประมาณ 7 กิโลเมตร สร้างในสมัยที่สหรัฐอเมริกาเข้ารุกรานลาว รันเวย์ของสนามบินค่อนข้างเก่า มีหอบังคับการบินสูงประมาณ 100 เมตร มีเที่ยวบินให้บริการระหว่างเวียงจันทน์-ห้วยทราย และห้วยทราย-เวียงจันทน์ สัปดาห์ละ 3 ครั้ง
อ้ายซินเจว๋หลัว ฮุ่ยเซิง
อ้ายซินเจว๋หลัว ฮุ่ยเซิง หรือ ไอชินกากูระ เอเซ (26 กุมภาพันธ์ พ.ศ. 2481 — 4 ธันวาคม พ.ศ. 2500) เป็นเจ้านายจากราชวงศ์ชิง เป็นพระธิดาพระองค์ใหญ่ของอ้ายซินเจว๋หลัว ผู่เจี๋ย พระราชอนุชาในจักรพรรดิผู่อี๋ กับซางะ ฮิโระ สุภาพสตรีชาวญี่ปุ่น
พระประวัติ
เจ้าหญิงฮุ่ยเซิงประสูติเมื่อวันที่ 26 กุมภาพันธ์ พ.ศ. 2481 ณ เมืองซินจิง เมืองหลวงของประเทศแมนจู (ปัจจุบันคือเมืองฉางชุน มณฑลจี๋หลิน ประเทศจีน) เป็นพระธิดาพระองค์ใหญ่ของอ้ายซินเจว๋หลัว ผู่เจี๋ย กับซางะ ฮิโระ สุภาพสตรีชาวญี่ปุ่น และเป็นพระภาคิไนยในจักรพรรดิผู่อี๋ผู้ครองราชบัลลังก์แมนจูภายใต้การการควบคุมของจักรวรรดิญี่ปุ่นช่วงสงครามจีน–ญี่ปุ่นครั้งที่สอง (2480–2488) พระองค์ประทับอยู่ในประเทศแมนจูจนถึง พ.ศ. 2486 จึงย้ายไปประทับ ณ ประเทศญี่ปุ่นร่วมกับพระอัยกาและพระอัยยิกาฝ่ายพระชนนี ทรงเข้ารับการศึกษาจากโรงเรียนเอกชนต่าง ๆ ก่อนเข้าศึกษาที่โรงเรียนกากูชูอิง ทั้งนี้ทรงสนพระทัยวรรณคดีจีนและญี่ปุ่น
หลังสิ้นสุดสงคราม ผู่เจี๋ยพระชนกถูกกองกำลังโซเวียตควบคุมพระองค์และถูกจองจำในทัณฑสถานเป็นเวลาห้าปีก่อนถูกส่งตัวไปยังประเทศจีนเมื่อปี พ.ศ. 2493 ซึ่งทรงถูกควบคุมตัวอยู่ภายในศูนย์จัดการอาชญากรสงครามฝู่ฉุน (Fushun War Criminals Management Centre) ส่วนฮิโระพระชนนี และฮู่เซิง (嫮生) พระขนิษฐาถูกควบคุมตัวในเซี่ยงไฮ้ก่อนถูกส่งกลับประเทศญี่ปุ่นในปี พ.ศ. 2490 แต่ผู่เจี๋ยพระชนกนั้นยังถูกคุมขังและขาดการติดต่อ ในช่วงเวลาดังกล่าวพระองค์ได้มีลายพระหัตถ์ถึงนายกรัฐมนตรีโจว เอินไหล เพื่อทรงขออนุญาตติดต่อกับพระชนกในทัณฑสถาน ซึ่งโจวอนุญาตในกาลต่อมา
เจ้าหญิงฮุ่ยเซิงทรงมีความสัมพันธ์พิเศษกับโอกูโบะ ทาเกมิชิ (大久保武道) บุตรชายผู้บริหารการรถไฟ ทั้งสองหายตัวเมื่อวันที่ 4 ธันวาคม พ.ศ. 2500 ภายหลังจึงถูกพบว่าเป็นศพบนภูเขาอามางิที่คาบสมุทรอิซุ สภาพศพเจ้าหญิงฮุ่ยเซิงสวมพระธำมรงค์คล้องแขนซ้ายของนายโอกูโบะ ส่วนนายโอกูโบะถือปืนด้วยมือขวา เหนือศีรษะของทั้งสองพบกระดาษทิชชูบิด ที่ภายในมีเศษเส้นผมและเล็บซึ่งเป็นส่วนหนึ่งของพิธีกรรมก่ออัตวินิบาตกรรมอันมีที่มาจากความรักของชาวญี่ปุ่น สาเหตุหลักเกิดจากการที่ฮิโระ พระชนนีคัดค้านการที่เจ้าหญิงฮุ่ยเซิงปรารถนาจะเสกสมรสกับนายโอกุโบะอย่างแข็งขัน เพราะเจ้าหญิงฮุ่ยเซิงเหมาะควร และมีคุณสมบัติเพียงพอสำหรับการเป็นพระชายาในมกุฎราชกุมารอากิฮิโตะมากกว่า
หลังพิธีปลงพระศพเสร็จสิ้น บิดาของนายโอกุโบะได้ขอร้องให้มีการนำพระอัฐิของเจ้าหญิงฮุ่ยเซิงและอัฐิของนายโอกูโบะใส่รวมกันในช่องโกศประจำตระกูลซางะภายในวัดนิซง ต่อมาได้เคลื่อนย้ายไปเก็บในช่องโกศประจำตระกูลอ้ายซินเจว๋หลัวที่ชิโมโนเซกิ จังหวัดยามางูจิ
คอมลิงค์
คอมลิงก์ เป็นเทคโนโลยีการสื่อสารอย่างหนึ่งในภาพยนตร์ นวนิยาย การ์ตูน หนังสือการ์ตูน และเกมชุดสตาร์ วอร์ส คอมลิงก์ได้ปรากฏให้เห็นมากมายในโลกของสตาร์ วอร์ส มันเป็นเครื่องมือสื่อสารหลักที่ใช้กันไปทั่วกาแลกซี่ ด้วยความที่มีขนาดเล็กกะทัดรัดและมีประสิทธิภาพ นอกจากนี้มันยังสามารถประยุกต์ไปใช้ในด้านต่างๆ ได้อีกด้วย ในภาพยนตร์ คอมลิงก์ได้ปรากฏตัวครั้งแรกในความหวังใหม่
คอมลิงค์ (ภาษาอังกฤษ: comlink) เป็นเครื่องมือแบบพกพาที่สามารถส่งต่อสัญญาณเสียงจากที่หนึ่งไปอีกที่หนึ่งใด
คอมลิงก์นั้นมีหลากหลายรูปแบบ ถึงแม้ว่าส่วนใหญ่แล้วจะมีระบบที่เหมือนๆ กัน โดยจะมีตัวรับสัญญาณ เครื่องส่ง และแหล่งพลังงาน คอมลิงก์โดยทั่วไปนั้นจะมีขนาดเล็ก มีขนาดเท่ามือจับซึ่งง่ายต่อการพกพาและปกปิด น้ำหนักโดยทั่วไปของคอมลิงก์จะอยู่ที่ประมาณ 0.1 กิโลกรัม ในรุ่นที่พัฒนาแล้วจะมีระบบเปลี่ยนข้อความให้เป็นรหัส ตัวหาคลื่น เครื่องขยายเสียง และตัวเก็บข้อมูลภายในตัว คอมลิงก์บางรุ่น อย่างที่ใช้โดยเจได จะติดตั้งอุปกรณ์ความปลอดภัยที่ซับซ้อนซึ่งจะป้องกันการใช้โดยไม่ได้รับอนุญาต คอมลิงก์มักถูกติดเข้ากับหมวก อย่างหมวกของโคลนทรูปเปอร์และสตอร์มทรูปเปอร์สวม
โดยปราศจากดาวเทียมขยายเสียง คอมลิงก์แบบปกติจะมีพิสัยประมาณ 50 กิโลเมตร พิสัยจะลดลงอย่างมากหากใช้ในเขตชุมชนเมือง เนื่องมาจากระดับคลื่นแม่เหล็กไฟฟ้าที่แทรกแซงนั้นมีปริมาณสูง ถึงแม้ว่าจะหลีกเลี่ยงได้ด้วยการใช้สายส่งสัญญาณเอาตามเครือข่าย พิสัยนั้นขึ้นอยู่กับแหล่งพลังงานและการคุยตอบโต้ คอมลิงก์ที่ต้องการพลังงานระดับสูง (อย่างที่ใช้กันในยานพาหนะ) จะมีพิสัยไกลมากกว่าคอมลิงก์มือถือที่ใช้โดยพลเมือง ระหว่างปีที่ 32 ก่อนยุทธการยาวินจนถึงปีที่ 8 หลังยุทธการยาวิน คอมลิงก์ที่มีระบบรักษาความปลอดภัยจะมีราคาอยู่ที่ 200 เครดิต
คอมลิงก์นั้นยังสามารถใช้บนยานอวกาศได้อีกด้วย โดยหลักแล้วมันจะใช้เพื่อการสื่อสารพิสัยใกล้อย่างเช่นการกำกับการลงจอดของยานและการจัดแถว สำหรับการสือ่สารพิสัยไกล ยานอวกาศหลายลำจะใช้วิทยุอวกาศ ซึ่งต้องการพลังงานในระดับสูง
คอมลิงก์ในปัจจุบันยังมีความสามารถในการแกะรอยคอมลิงก์เครื่องอื่นได้อีกด้วย
ปลาปอมปาดัวร์
ปลาปอมปาดัวร์ (Pompadour, Discus) เป็นปลาน้ำจืดในสกุล Symphysodon (/ซิม-ฟี-โซ-ดอน/) ในวงศ์ปลาหมอสี (Cichlidae) ซึ่งเป็นปลาวงศ์ใหญ่ มีจำนวนสมาชิกที่หลากหลายมากกว่า 1,000 ชนิด
ลักษณะรูปร่าง
มีรูปร่างทรงกลมเป็นรูปไข่คล้ายจาน ลำตัวแบนข้างมากเหมือนปลาเทวดา ครีบหลังและครีบท้องเรียงเป็นแถวยาวตลอดจนถึงโคนครีบหาง   มีลวดลายและสีสันบนลำตัวหลายหลากสีสวยงามตามชนิด มีถิ่นกำเนิดในลุ่มแม่น้ำอเมซอนในทวีปอเมริกาใต้ มีขนาดใหญ่เต็มที่ไม่เกิน 7 นิ้ว มักอาศัยรวมกันเป็นในระดับกลางน้ำที่ไหลเอื่อย ๆ มีพุ่มไม้น้ำขึ้นหนาแน่น มีค่าความเป็นกรดเป็นด่างของน้ำ (pH) ราว 6.4-7.5
ศัพทมูลวิทยา
ศัพท์คำว่า "ปอมปาดัวร์" นั้น ได้มาจากชื่อของ มาดาม เดอ ปองปาดูร์ (Madame de Pompadour) สนมนางหนึ่งของพระเจ้าหลุยส์ที่ 15 แห่งฝรั่งเศส (Louis XV de France) ที่กล่าวกันว่า มีความงดงามยิ่ง และชื่อสามัญอีกชื่อหนึ่งที่นิยมเรียกในภาษาอังกฤษก็คือ "ดิสคัส" (Discus) ซึ่งหมายถึงทรงกลม อันมาจากลักษณะของรูปร่างปลานั่นเอง
การจำแนก
มีทั้งหมด 3 ชนิด คือ
แต่ชนิดของปลาปอมปาดัวร์ยังไม่เป็นที่แน่นอน เพราะในข้อมูลบางแหล่ง มิได้แบ่งเช่นนี้ หากแต่แบ่งเป็น S. aequifasciatus, S. discus และ S. haraldi และในชนิด S. tarzoo ก็ยังมิได้รับการยอมรับอย่างแท้จริง จึงอาจถูกแทนที่ด้วยชนิด S. haraldi )
การเลี้ยงเป็นปลาสวยงาม
thumb|left|ไข่ปลาปอมปาดัวร์ thumb|left|คู่ปลาในตู้เพาะขยายพันธุ์กับกระถางดินเผา ปลาปอมปาดัวร์เป็นปลาที่มีสัสันสวยงามมาก จนได้รับฉายาว่า "ราชินีแห่งปลาตู้" ปัจจุบันได้มีการพัฒนาสายพันธุ์ให้มีสีสันที่สวยงามหลากหลายกว่าสีสันตามธรรมชาติมากมาย เช่น หนังงู, ปอมฯ ห้าสี, ปอมฯ เจ็ดสี, บลูไดมอนด์, ปอมฯ ฝุ่น เป็นต้น แต่ปลาปอมปาดัวร์เป็นปลาที่มีความอ่อนไหวง่ายมากกับสภาพน้ำและสภาพอากาศ จึงจัดเป็นปลาชนิดหนึ่งที่เลี้ยงยากมาก จำเป็นต้องใช้ฮีตเตอร์เพื่อควบคุมอุณหภูมิ จึงไม่เหมาะกับนักเลี้ยงปลามือใหม่
ปลาปอมปาดัวร์เป็นปลาอีกชนิดหนึ่งที่สามารถเพาะขยายพันธุ์ในตู้เลี้ยงได้ โดยปลาจะวางไข่ติดกับวัสดุใต้น้ำ โดยมากผู้เลี้ยงจะใช้เป็นเครื่องปั้นดินเผา ก่อนปลาจะวางไข่ 3-4 วัน ปลาจะมีอาการสั่นทั้งตัวผู้และตัวเมีย ในวันที่ปลาวางไข่จะสามารถสังเกตได้โดยดูอาการทั้งตัวผู้และตัวเมียจะไม่ยอมออกห่างจากและช่วยกันแทะเล็มเครื่องปั้นดินเผาเพื่อทำความสะอาดตลอดเวลา จากนั้นตัวเมียจะวางไข่บนเครื่องปั้นดินเผาครั้งละ 15-30 ฟอง แล้วตัวผู้จะปล่อยน้ำเชื้อลงบนไข่ แม่ปลาจะใช้เวลาในการวางไข่ประมาณ 2 ชั่วโมง วางไข่ 100-300 ฟอง ไข่ใช้เวลาฟักเป็นตัว 3 วัน หลังจากนั้นอีกราว 3 วัน ลูกปลาจะเริ่มเคลื่อนไหวได้ และจะมาเกาะกินเมือกบนตัวพ่อแม่ปลาเป็นอาหาร จนกระทั่งถึงวันที่ 17 ลูกปลาจึงมีขนาดโตขึ้นและเริ่มห่างจากพ่อแม่
โดยปลาปอมปาดัวร์ได้มีการนำมาเลี้ยงเป็นปลาสวยงามครั้งแรกราวปี ค.ศ. 1930 ที่ประเทศสหรัฐอเมริกาและเยอรมนี แต่ในช่วงแรกยังไม่ประสบความสำเร็จในการเพาะขยายพันธุ์ อันเนื่องจากขาดองค์ความรู้ต่าง ๆ การเพาะขยายพันธุ์ปลาปอมปาดัวร์เกิดขึ้นหลังจากสงครามโลกครั้งที่สองยุติลง ในราวปี ค.ศ. 1950-ค.ศ. 1960 พร้อม ๆ กับปลาสวยงามชนิดอื่น ๆ และปลาปอมปาดัวร์ก็ได้เดินทางมาสู่ประเทศไทยในฐานะปลาสวยงามเป็นครั้งแรกในยุคนั้น
ในปัจจุบัน ปลาปอมปาดัวร์สายพันธุ์ดั้งเดิมในธรรมชาติ หรือที่เรียกกันว่า ปลาป่า ได้รับความนิยมอย่างยิ่ง เนื่องจากมีความสวยงามในแบบดั้งเดิมตามธรรมชาติ ส่วนใหญ่ยังเป็นปลาที่ต้องจับมาจากแหล่งน้ำในทวีปอเมริกาใต้ อันเป็นถิ่นกำเนิดดั้งเดิม (ฤดูกาลจับปลาปอมปาดัวร์ในธรรมชาติเริ่มในช่วงปลายฤดูน้ำน้อย เมื่อระดับน้ำในแม่น้ำต่าง ๆ ลดลงถึงระดับต่ำสุดในราวเดือนตุลาคม-พฤศจิกายน) จึงมีราคาซื้อขายที่แพงกว่าปลาปอมปาดัวร์ทั่วไป แต่การดูแลเลี้ยงดูทั่วไปก็เหมือนกัน
สาริน รณเกียรติ
สาริน รณเกียรติ (เกิด 4 มกราคม พ.ศ. 2538) ชื่อเล่น อิน เป็นนักแสดงชาวไทย เป็นที่รู้จักในบทบาท "ภูผา" จากละครซีรีส์ชุด ลูกผู้ชาย ตอน ภูผา อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงสังกัดจีเอ็มเอ็มทีวี
ประวัติ
สาริน รณเกียรติ ชื่อเล่น อิน โดยชื่อ "สาริน" คุณแม่ตั้งให้ มีความหมายว่า “ผู้เป็นใจกลางของทุกสิ่ง” เกิดเมื่อวันที่ 4 มกราคม พ.ศ. 2538 ที่กรุงเทพมหานคร เป็นลูกชายคนกลางของครอบครัว มีพี่สาว 1 คน และน้องสาว 1 คน ครอบครัวทำธุรกิจด้านอสังหาริมทรัพย์ จบการศึกษาระดับมัธยมศึกษาที่โรงเรียนกรุงเทพคริสเตียนวิทยาลัย ระดับอุดมศึกษาที่คณะสถาปัตยกรรมศาสตร์ จุฬาลงกรณ์มหาวิทยาลัย สาขาออกแบบสถาปัตยกรรม (หลักสูตรนานาชาติ) หรือ International Program in Design & Architecture (INDA) เกียรตินิยมอันดับ 2 อินเริ่มต้นจากการเป็นที่รู้จักในฐานะคิวต์บอยหนุ่มสุดฮ็อตจากสถาปัตย์จุฬาฯ หลังจากเรียนจบ ประกอบอาชีพสถาปนิก ส่วนในวงการบันเทิงเริ่มมาจากการเป็นดีเจของ Get 102.5 โดยการชักชวนของรุ่นพี่ที่รู้จัก และก้าวเข้ามาเป็นนักแสดงกับทางช่อง 3 กับผลงานละครเรื่องแรกคือ ดวงใจในไฟหนาว
ระหว่างศึกษาต่อที่เกาหลี ได้ทำการทดสอบบทการแสดง จนในปี 2562 สารินได้รับโอกาสร่วมแสดงในละครซีรีส์ชุด ลูกผู้ชาย ตอน ภูผา ในบทบาท "ภูผา" ซึ่งเป็นพระเอกเรื่องแรก จากนั้นรับบทเป็น "พ่อเพิ่ม" ในละครเรื่อง ทองเอก หมอยา ท่าโฉลง และรับบทร้ายเรื่องแรกในเรื่อง ฟากฟ้าคีรีดาว และผลงานที่เป็นที่รู้จักกันมากที่สุดคือเรื่อง คุณหมีปาฏิหาริย์ โดยรับบทเป็น “เต้าหู้” ซึ่งเป็นละครวายเรื่องแรกที่ฉายทางไทยทีวีสีช่อง 3 ช่วงเวลา Prime Time และได้รับความนิยมเป็นอย่างมากทาง Netflix
อาหารวาติกัน
อาหารวาติกัน อันเป็นอาหารประจำนครรัฐวาติกันนั้นไม่มีลักษณะเด่นจำเพาะเนื่องจากประเทศนี้เป็นจุลรัฐขนาดน้อยและถูกรายล้อมด้วยอาณาเขตของประเทศอิตาลี ทั้งประเทศมีร้านอาหารเพียงแห่งเดียว และอาหารนั้นมีลักษณะดุจเดียวกับอาหารอิตาลี
รายชื่ออาหาร
อาหารที่โดดเด่นของนครรัฐวาติกันได้แก่
พระเจ้าทอกจง
พระเจ้าทอกจง เสด็จครองราชย์เมื่อปีค.ศ. 1031-1034 พระเจ้าทอกจงเป็นพระโอรสของพระเจ้าฮย็อนจงแห่งโครยอ สมัยของพระองค์นั้นทรงขอร้องให้เผ่าคิตันส่งเชลยสงครามชาวโครยอกลับประเทศแต่ถูกปฏิเสธ พระองค์จึงได้สร้างป้อมปราการขนาดใหญ่ที่ริมฝั่งแม่น้ำยาลู เพื่อป้องกันการรุกรานของเผ่าคิตัน
พระเจ้าทอกจงเสด็จสวรรคตเมื่อปี ค.ศ. 1034 รวมพระชนมายุได้ 18 พรรษา
พระราชวงศ์
พระมเหสี พระชายา
10161034
การประท้วงในประเทศคาซัคสถาน พ.ศ. 2565
การประท้วงในประเทศคาซัคสถานเริ่มขึ้นเมื่อวันที่ 2 มกราคม พ.ศ. 2565 หลังจากที่ราคาน้ำมันเชื้อเพลิงพุ่งสูงขึ้นอย่างกะทันหันซึ่งรัฐบาลคาซัคสถานระบุว่าเป็นผลมาจากความต้องการน้ำมันสูงและการรวมหัวกันกำหนดราคาของสถานีบริการน้ำมัน การประท้วงเริ่มขึ้นที่เมืองฌางาวือเซียนซึ่งเป็นแหล่งผลิตน้ำมันที่สำคัญ และต่อมาได้ขยายตัวไปยังเมืองอื่น ๆ ในประเทศอย่างรวดเร็ว รวมถึงเมืองอัลมาเตอซึ่งเป็นเมืองใหญ่ที่สุดของประเทศ ตลอดสัปดาห์แห่งเหตุการณ์ความไม่สงบและการปราบปรามอย่างรุนแรง มีผู้เสียชีวิต 225 ราย และถูกจับกุมกว่า 9,900 ราย
ความไม่พอใจรัฐบาลและอดีตประธานาธิบดีนูร์ซุลตัน นาซาร์บายิฟ ที่เพิ่มขึ้นก็ส่งผลให้การประท้วงขยายตัวเช่นกัน เนื่องจากไม่มีกลุ่มต่อต้านรัฐบาลคาซัคสถานที่ได้รับความนิยม จึงดูเหมือนว่าประชาชนมารวมตัวกันในเหตุการณ์ความไม่สงบโดยตรง เพื่อตอบสนองการประท้วง ประธานาธิบดีฆาเซิม-โฌมาร์ต โตกาเยฟ ได้ประกาศสถานการณ์ฉุกเฉินในแคว้นมังเฆิสเตาและเมืองอัลมาเตอโดยให้มีผลตั้งแต่วันที่ 5 มกราคม ส่วนคณะรัฐมนตรีของนายกรัฐมนตรีอัสการ์ มามิน ประกาศลาออกในวันเดียวกัน และเพื่อตอบสนองคำร้องขอของโตกาเยฟ องค์การสนธิสัญญาความมั่นคงร่วมกัน (ซีเอสทีโอ; พันธมิตรทางทหารของกลุ่มรัฐหลังโซเวียตซึ่งประกอบด้วยคีร์กีซสถาน ทาจิกิสถาน เบลารุส รัสเซีย อาร์มีเนีย และคาซัคสถานเอง) ตกลงที่จะส่งกำลังทหารเข้าไปในคาซัคสถานโดยประกาศว่าเป็นภารกิจรักษาสันติภาพ ตำรวจท้องถิ่นรายงานว่า "ผู้โจมตีถูกคิดบัญชีไปหลายสิบราย" ในขณะที่อดีตประธานาธิบดีนาซาร์บายิฟถูกปลดจากตำแหน่งประธานคณะมนตรีความมั่นคงแห่งคาซัคสถาน
ในวันที่ 10 มกราคม รัฐบาลได้ประกาศวันไว้อาลัยเหยื่อจากเหตุการณ์ประท้วง ในวันที่ 11 มกราคม โตกาเยฟกล่าวว่ารัฐบาลสามารถกู้สถานการณ์ความสงบเรียบร้อยคืนมาได้แล้วและการประท้วงได้สิ้นสุดลง เขาประกาศว่ากองกำลังซีเอสทีโอจะเริ่มถอนกำลังออกจากประเทศในวันที่ 13 มกราคม และจะถอนออกทั้งหมดภายใน 10 วันข้างหน้า ในสุนทรพจน์ที่โตกาเยฟกล่าวต่อรัฐสภาเกี่ยวกับเหตุการณ์ที่ผ่านมา เขารับทราบความไม่พอใจของสาธารณชนเกี่ยวกับความไม่เท่าเทียมกันของรายได้และวิพากษ์วิจารณ์นาซาร์บายิฟและบุคคลใกล้ชิดเกี่ยวกับความมั่งคั่งของพวกเขา นอกจากนี้เขายังเสนอชื่อแอลีย์ฆัน สมาเยอโลฟ เป็นนายกรัฐมนตรีคนใหม่อีกด้วย เที่ยวบินระหว่างประเทศกลับมาเปิดให้บริการทั้งขาไปและขากลับจากกรุงนูร์-ซุลตัน เมืองหลวงของประเทศ
ศูนย์ข้อมูล
ศูนย์ข้อมูล (data center) เป็นพื้นที่ที่ใช้จัดวางระบบประมวลผลกลางและระบบเครือข่ายคอมพิวเตอร์ขององค์กร โดยมากผู้ใช้งานหรือลูกค้าจะเชื่อมต่อมาใช้บริการผ่านระบบเครือข่ายที่มาจากภายนอก Data Center จึงเปรียบได้กับสมองขององค์กรนั่นเอง การออกแบบ Data Center นั้น โดยมากจะมีหลักการออกแบบโดยคำนึงถึงปัจจัยสำคัญ ต่างๆดังนี้ อาทิเช่น
ความมีเสถียรภาพ
เนื่องจากศูนย์ข้อมูลส่วนใหญ่ต้องให้บริการตลอดเวลา ไม่มีวันหยุด เสถียรภาพของศูนย์ข้อมูลจึงเป็นสิ่งที่ต้องออกแบบและก่อสร้างให้ได้อย่างถูกต้อง ก่อนอื่นต้องทำความเข้าใจก่อนว่าสิ่งที่อยู่ในศูนย์ข้อมูลคือ เครื่องคอมพิวเตอร์แม่ข่าย (Server), เครื่องประมวลผลขนาดใหญ่ (Main frame) , เครื่องบันทึกข้อมูล (Storage) , อุปกรณ์เครือข่าย (Network switch) , ข่ายสายสัญญาณ (Data cabling system) และอุปกรณ์สื่อสารต่างๆ
เพื่อให้อุปกรณ์ต่างๆเหล่านี้สามารถทำงานได้ มีอยู่ 4 ประการดังนี้
ข้าวทริติเคลี
ข้าวทริติเคลี (triticale) เป็นธัญพืชชนิดหนึ่ง ซึ่งเกิดจากการผสมข้ามพันธุ์ระหว่างข้าวสาลี (Triticum) กับ ข้าวไรย์ (Secale) โดยมีถิ่นกำเนิดมาจากประเทศสกอตแลนด์และเยอรมนี
การใช้ชื่อ ทริติเคลี เกิดจากการผสมคำของภาษาละตินระหว่างคำว่า Triticum (ข้าวสาลี) กับคำว่าSecale ( ข้าวไรย์) ซึ่งมีที่มาจากการใช้เกสรตัวผู้ของข้าวสาลีผสมพันธุ์กันกับเกสรตัวเมียของข้าวไรย์ ดังนั้นจึงเลือกที่จะใช้สองพยางค์แรกของคำว่าTriticum มานำหน้าพยางค์สุดท้ายของคำ Secale
ผู้ผลิตข้าวทริติเคลีหลักได้แก่ประเทศ โปแลนด์, เยอรมนี, เบลารุส, ฝรั่งเศส และรัสเซีย โดยองค์การอาหารและการเกษตรแห่งสหประชาชาติ (FAO) ระบุว่าในปี ค.ศ. 2014 มีการเก็บเกี่ยวผลผลิต 17.1 ล้านตันใน 37 ประเทศทั่วโลก
การเพาะปลูกในประเทศไทย
แม้ในปัจจุบันยังมิได้มีการเพาะปลูกข้าวทริติเคลีในเชิงพาณิชย์ในประเทศไทย แต่อย่างไรก็ตามทางศูนย์นวัตกรรมเทคโนโลยีหลังการเก็บเกี่ยว มหาวิทยาลัยเชียงใหม่ร่วมกับมหาวิทยาลัยต่าง ๆ ได้มีการสนับสนุนการศึกษาและวิจัยศักยภาพในการปลูกข้าวชนิดนี้อยู่เช่นกัน
เทศบาลตำบลกุมภวาปี
ประวัติ
เทศบาลตำบลกุมภวาปี ก่อตั้งเมื่อวันที่31 สิงหาคม พ.ศ. 2498 ในชื่อว่า "สุขาภิบาลตูมใต้ อำเภอกุมภาวาปี" โดยแบ่งพื้นที่บางส่วนของตำบลตูมใต้ บริเวณศูนย์ราชการประจำอำเภอกุมภวาปีออกมาจัดตั้งขึ้น (ขณะนั้น)
เมื่อวันที่ 27 กรกฎาคม พ.ศ. 2532 ได้มีประกาศกระทรวงมหาดไทยให้ตั้งตำบลกุมภวาปีขึ้น โดยแบ่งแยกออกมาจากตำบลตูมใต้ จำนวน 12 หมู่บ้าน และทำให้ท้องที่สุขาภิบาลตูมใต้ถูกโอนมาอยู่ในเขตตำบลกุมภวาปี จนกระทั่งในวันที่ 25 พฤษภาคม พ.ศ. 2542 ประกาศกระทรวงมหาดไทย ให้ยกฐานสุขาภิบาลทั่วอาณาจักรไทยและให้เปลี่ยนแปลงฐานะเป็นเทศบาลตำบล จึงทำให้ สุขาภิบาลตูมใต้ เปลี่ยนแปลงฐานะเป็น เทศบาลตำบลตูมใต้
หลังจากนั้นไม่นาน ทางราชการได้เปลี่ยนชื่อ เทศบาลตำบลตูมใต้ เป็น เทศบาลตำบลกุมภวาปี เพื่อความไม่สับสนของราษฎรและตามชื่อตำบลที่ตั้งปัจจุบัน โดยมีผลบังคับเมื่อวันที่ 12 กันยายน พ.ศ. 2543 เป็นต้นมา
ที่ตั้งและอาณาเขต
เทศบาลตำบลกุมภวาปี ตั้งอยู่ในเขตของอำเภอกุมภวาปี ซึ่งเป็นที่ตั้งของศูนย์ของอำเภอกุมภวาปี ครอบคลุมพื้นที่ 3.73 ตารางกิโลเมตร อยู่ห่างจากกรุงเทพมหานครประมาณ 539 กิโลเมตร ตามเส้นทางหลวงแผ่นดินหมายเลข 2023 ตัดผ่าน สภาพมีทางน้ำธรรมชาติที่สำคัญ 1 สาย คือ ลำน้ำปาว ลำน้ำปาวนี้เป็นเส้นทางระบายน้ำธรรมชาติและทำการเกษตรของชาวอำเภอกุมภวาปี
ลักษณะภูมิอากาศ
ลักษณะภูมิอากาศของเทศบาลตำบลกุมภวาปี ขึ้นอยู่กับอิทธิพลของลมมรสุมที่พัดประจำฤดูกาล 2 ชนิด คือ ลมมรสุมตะวันออกเฉียงเหนือ ซึ่งพัดพามวลอากาศแห้งและเย็นจากทะเลมหาสมุทรมาปกคลุมประเทศไทยในช่วงฤดูฝน ทำให้มีฝนตกทั่วไป
ประชากรและเขตการปกครอง
ปัจจุบันเทศบาลตำบลกุมภวาปี มีจำนวนหมู่บ้าน 10 หมู่บ้าน ได้แก่ หมู่ที่ 1, 2, 3, 4, 7, 8, 9, 10, 11 (บางส่วน), 13 มีชุมชนย่อย 14 ชุมชน ดังนี้
อาหารไอนุ
อาหารไอนุ เป็นอาหารประจำของชาวไอนุในประเทศญี่ปุ่น อันมีเอกลักษณ์เฉพาะต่างจากอาหารญี่ปุ่นของชาวญี่ปุ่น รวมถึงชาวยามาโตะซึ่งเป็นประชากรกลุ่มใหญ่ของประเทศ อาหารดิบอย่างซาชิมิมีอยู่อย่างจำกัดในสำรับอาหารไอนุ อาหารส่วนใหญ่จะผ่านกรรมวิธีต่าง ๆ เป็นต้นว่า ต้ม, ย่าง หรือการหมักซึ่งเป็นวิธีถนอมอาหารที่มาจากเนื้อสัตว์ ปัจจุบันมีชาวไอนุตั้งถิ่นฐานบนเกาะฮกไกโดทางตอนเหนือของประเทศญี่ปุ่นมากที่สุด และยังมีชาวไอนุอาศัยกระจายบริเวณหมู่เกาะคูริล, ทางตอนใต้ของเกาะซาฮาลิน และทางตอนบนของเกาะฮนชู
ร้านอาหารไอนุมีน้อยและหายากมาก ในญี่ปุ่นมีร้านอาหารไอนุ เช่น ร้านอาชิริโคตันนากาโนชิมะ (Ashiri Kotan Nakanoshima) ในเมืองซัปโปโระ, ร้านโปรอนโน (Poron'no) และร้านมารูกิบูเนะ (Marukibune) ในเมืองอากังของจังหวัดฮกไกโด
อิซาเบลลา รอสเซลลินี
อิซาเบลลา รอสเซลลินี (18 มิถุนายน ค.ศ. 1952 - ) เป็นนักแสดง นางแบบ นักเขียนชาวอิตาลี  มีชื่อเสียงเป็นที่รู้จักจากการเป็นนางแบบโฆษณาเครื่องสำอางลังโคม เป็นเวลาถึง 14 ปีติดต่อกัน ตั้งแต่ ค.ศ. 1982 ถึง ค.ศ. 1996 และมีผลงานแสดงภาพยนตร์เรื่อง Blue Velvet และ Death Becomes Her
ด้านชีวิตส่วนตัว เธอสมรสกับมาร์ติน สกอร์เซซี ผู้กำกับภาพยนตร์ชาวอิตาลี ระหว่างปี ค.ศ. 1979 - 1982 และสมรสใหม่กับ โจนาธาน วีเดอแมนน์ ชาวอเมริกัน ระหว่างปี 1983 - 1986 โดยให้กำเนิดบุตรสาว 1 คน ชื่อ เอเลททรา รอสเซลลินี วีเดอแมนน์ เมื่อปี 1983 และได้ใช้ชีวิตคู่กับเดวิด ลีนช์ ผู้กำกับชาวอเมริกัน (1986-1991)  กับแกรี โอลด์แมน นักแสดงชาวอังกฤษ (1994-1996)
แหล่งข้อมูลอื่น
1952
แม็กซิมิเลียนแห่งออสเตรีย
แม็กซิมิเลียนแห่งออสเตรีย อาจจะหมายถึง
พระเจ้าโคจงแห่งโครยอ
พระเจ้าโคจงแห่งโครยอ ( ค.ศ. 1192 - ค.ศ. 1259) เป็นจักรพรรดิองค์ที่ 23 แห่งราชวงศ์โครยอ (ค.ศ.1213-1259)
พระเจ้าโคจงนั้นเช่นเดียวกับพระบิดาและพระอัยกี คือทรงเป็นเพียงกษัตริย์หุ่นเชิดสำหรับผู้นำเผด็จการทหารชเวชุงฮอน เมื่อชเวชุงฮอนเสียชีวิตในค.ศ. 1219 บุตรชายชเวอู (최우, 崔瑀) ก็ก้าวขึ้นมามีอำนาจต่อจากบิดา
การรุกรานโดยมองโกล
ต้นศตวรรษที่ 13 เป็นช่วงเวลาแห่งการขยายอำนาจของมองโกล ในค.ศ. 1225 วอเคอไตข่าน (Ögedei Khan) ส่งทูตมาเรียกร้องบรรณาการจากโครยอ แต่ทูตมองโกลถูกลอบสังหารอย่างปริศนา วอเคอไตข่านจึงแก้แค้นเกาหลีโดยการส่งแม่ทัพซาร์ไต (Sartai) ยกทัพมองโกลมาบุกเกาหลีในค.ศ. 1231 รุกข้ามแม่น้ำยาลูมาอย่างรวดเร็วชเวอูระดมพลเกาหลีไปป้องกันได้ที่เมืองคูซอง (구성, 龜城) แต่ทัพมองโกลนั้นมีความรวดเร็วสามารถยึดเมืองแคซองได้ในค.ศ. 1232 ด้วยความช่วยเหลือของฮงบกวอน (홍복원, 洪福源) ขุนนางเกาหลีที่ไปเข้ากับมองโกล ราชสำนักเกาหลีต้องยอมเสียเงินทองผ้าไหม รวมทั้งม้าและทาสให้กับมองโกลเป็นค่าชดเชย และวอเคอไตข่านยังให้ผู้ตรวจการ (darugachi) จำนวน 72 คนอยู่ควบคุมสถานการณ์ในโครยอ
แต่ชเวอูก็ได้สั่งให้นำผู้ตรวจการทั้ง 72 คนไปสังหารเสีย แล้วย้ายราชสำนักไปที่เกาะคังฮวา สร้างป้อมปราการแข็งแรงล้อมรอบ ซึ่งแผนการย้ายราชสำนักนี้เป็นที่ต่อต้านของพระเจ้าโคจงและขุนนางฝ่ายพลเรือนทั้งหลาย ที่เห็นว่าไม่ควรจะไปสู้รบกับมองโกลเพื่อป้องกันความเสียหายที่อาจเกิดขึ้นแก่โครยอ ราชสำนักที่เกาะคังฮวานั้นเป็นวังของชเวอูมากกว่าที่จะเป็นพระราชวังของพระเจ้าโคจง ออเกอเดย์ข่านเห็นว่าการย้ายเมืองหลวงของเกาหลีเป็นการเตรียมรบกับมองโกล จึงส่งทัพมาบุกอีกนำโดยฮงบกวอน ขุนนางเกาหลีที่ไปเข้าพวกมองโกล ปรากฏว่าแม่ทัพซาร์ไตถูกลอบสังหารโดยพระภิกษุชื่อว่าคิมยุนฮู
ทัพมองโกลยังคงอยู่ในเกาหลีต่อมา ในค.ศ. 1236 พระเจ้าโคจงมีพระราชโองการให้จัดพิมพ์พระไตรปิฏกภาษาเกาหลี (팔만대장경, 八萬大藏經, Tripitaka Koreana) เก็บไว้ที่วัดแฮอิน (해인사, 海印寺) ขึ้นมาเพื่อทดแทนของเดิมที่ถูกมองโกลทำลายและทรงเชื่อว่าการทำเช่นนี้จะทำให้ได้บุญและโครยอจะรอดพ้นจากการรุกรานของมองโกล เมื่อวอเคอไตข่านเสียชีวิตในค.ศ. 1241 การรุกรานของมองโกลจึงหยุดไป
ในค.ศ. 1251 มองเกอข่าน (Mongke Khan) ข่านคนใหม่ของมองโกล ได้เรียกร้องให้พระเจ้าโคจงย้ายกลับมาประทับที่เมืองแคซอง มองเกอข่านส่งจาแลร์ไต (Jalairtai) ยกทัพมองโกลเข้ามาบุกโครยออีกครั้ง จนพระเจ้าโคจงต้องทรงยอมจำนน ย้ายกลับมาประทับที่แคซอง แต่ชเวฮัง (최항, 崔沆) บุตรชายของชเวอูและผู้นำทหารต่อจากบิดายังคงอยู่ที่เกาะคังฮวา มองเกข่านเห็นว่าเกาหลียังไม่นอบน้อมเพราะผู้นำเผด็จการทหารจึงต้องการนำตัวชเวฮังมาลงโทษ จาแลร์ไตบุกเกาหลีอีกครั้งในค.ศ. 1254 ซึ่งเป็นครั้งที่รุนแรงที่สุดมีความเสียหายมากที่สุด ทัพมองโกลสังหารชาวเกาหลีไปจำนวนมากเป็นพันคนรวมทั้งเผาทำลายบ้านเมืองและวัตถุมีค่า เกาหลีกลายเป็นแดนมิคสัญญีขณะที่ราชสำนักใช้ชีวิตอย่างหรูหราหลบซ่อนอยู่ที่เกาะคังฮวา
พระเจ้าโคจงในภายหลังได้รับพระนาม พระเจ้าชุงฮอน (충헌왕, 忠憲王) จากจักรรพรรดิหยวนซื่อจูกุบไลข่าน แต่ก็ยังมีพระนามที่พระสุสานอยู่
พระราชวงศ์
พระมเหสี
พระราชโอรส
11921259
สมอลล์วิลล์ (ฤดูกาลที่ 9)
สมอลล์วิลล์ เป็น ละครโทรทัศน์ จาก สถานีโทรทัศน์ CW network ซึ่งในปัจจุบันละครซีรีส์เรื่องนี้ได้ออกอากาศมาแล้วถึง 8 ภาคและในภาคที่ 9 นี้ถือว่าเป็นภาคล่าสุดโดยได้ออกอากาศตอนแรกเมื่อวันศุกร์ที่ 25 กันยายน ที่ผ่านมาโดยเนื้อเรื่องของภาคนี้จะต่อเนื่อง ี้จากตอนจบของภาคที่ 8 หลังจากที่ จิมมี่ โอลเซ่น เพื่อนสนิทของ คลาร์ก เค้นท์ และ แซม วิทเวอร์ บุรุษพยาบาลหนุ่มซึ่งเป็นร่างสถิตของ ปีศาจดูมสเดย์ได้ถูกเจ้าปีศาจตัวนี้ฆ่าตายและคลาร์กได้พาเจ้าปีศาจนี้ออกไปนอกโลกโดยในภาคที่ 9 นี้ความสัมพันธ์ของเขากับ โคลอี้ ซัลลิแวน และ โอลิเวอร์ ควีน เริ่มย่ำแย่ลง,คลาร์กจะได้สวมชุดใหม่นั่นก็คือชุดของซูเปอร์แมนนั่นเองซึ่งเขาได้พบตราโลโก้ประจำตระกูลโดยบังเอิญในหีบ และในภาคนี้เขาจะได้พบกับเพื่อนใหม่ๆและศัตรูใหม่ๆมากมาย
โคเรียโนซอรัส (เทอโรพอด)
โคเรียโนซอรัส (코리아노사우루스; Koreanosaurus) ชื่อหมายถึง "กิ้งก่าเกาหลี" เป็นชื่อนอกระบบที่มิได้ระบุถึงสกุลของไดโนเสาร์จากยุคครีเทเชียสตอนปลายอย่างเป็นทางการ เป็นไปได้ว่ามันอาจเป็นโดรเมโอซอร์ (หรือเหมือนกันกับเทอโรพอด) ซึ่งอาศัยอยู่ในพื้นที่ของเกาหลีมาก่อน แม้ว่าช่วงเวลาที่ได้อ้างถึงไทรันโนซอริเด และฮิปสิโลโพดอนติเด ที่ได้ถือตามกระดูกต้นขาเพียงอย่างเดียว ชนิดต้นแบบได้รับการรักษาโดยคิมในค.ศ. 1979 โดยในค.ศ. 1993 ได้ตัดสินใจว่าอยู่ในสปีชีส์ของไดโนนีคัส ที่มีชื่อว่า "ดี." โคเรียนเอนซิส ซึ่งมันน่าจะเป็นเช่นเดียวกับ "โคเรียซอรัส" ชื่ออื่นที่ไม่เป็นทางการที่เป็นไปได้คือ โคเรียน โดรเมโอซอริด
ดับเบิลยูดับเบิลยูเอฟ เดอะเรสต์ลิงคลาสสิก
เดอะเรสต์ลิงคลาสสิก (The Wrestling Classic) เป็นรายการมวยปล้ำอาชีพศึกใหญ่ หรือ เพย์-เพอร์-วิว ของเวิลด์เรสต์ลิงเฟดดิเรชั่นในปี 1985 จัดในวันที่ 7 พฤศจิกายน ค.ศ. 1985 สถานที่จัดคือ Rosemont Horizon ,Rosemont, Illinois
29
29 (ยี่สิบเก้า) เป็นจำนวนธรรมชาติที่อยู่ถัดจาก 28 (ยี่สิบแปด) และอยู่ก่อนหน้า 30 (สามสิบ)
แมรี แอลฟินสโตน เลดีแอลฟินสโตน
แมรี แอลฟินสโตน เลดีแอลฟินสโตน (Mary Elphinstone, Lady Elphinstone) เกิดเมื่อวันที่ 30 สิงหาคม 2426 เป็นธิดาคนที่ 2 ใน คอลด โบวส์-ลีออน เอิร์ลที่ 14 แห่งสตราธมอร์และคิงฮอร์น และ เซซิเลีย โบวส์-ลีออน เคาน์เตสแห่งสตราธมอร์และคิงฮอร์น เธอมีพี่น้องร่วมบิดามารดาดังนี้
เธอป็นพระเชษฐภคินีใน สมเด็จพระราชินีเอลิซาเบธ พระราชชนนี พระราชมาตุฉา (ป้าฝ่ายแม่ใน) ใน สมเด็จพระราชินีนาถเอลิซาเบธที่ 2 แห่งสหราชอาณาจักร กับ เจ้าหญิงมาร์กาเรต เคาน์เตสแห่งสโนว์ดอน
ครอบครัว
เลดีแมรีแต่งงานกับซิดนีย์ แอลฟินสโตน ลอร์ดที่ 16 แอลฟินสโตน (พ.ศ. 2412-2498) เมื่อวันที่ 24 กรกฎาคม พ.ศ. 2453 ในเวสต์มินสเตอร์ ลอร์ดแอลฟินสโตนได้รับมรดกมากมาย ซึ่งบางส่วนอยู่ในตระกูลตั้งแต่รัชสมัยของ พระเจ้าเดวิดที่ 2 แห่งสกอตแลนด์ เขาดำรงตำแหน่งผู้ว่าการธนาคารแห่งสกอตแลนด์ ทั้งคู่มีลูกห้าคน